Siden begyndelsen af det [[16. århundrede]] forsøgte Frankrig at befri sig fra omklamringen fra de habsburgske områder – [[Spanien]], [[Spanske Nederlande|De spanske Nederlande]] og [[Burgund]]. Konflikten mellem [[Huset Habsburg]] og [[Frankrig]] overskyggede frem til det [[18. århundrede]] alle andre konflikter i [[Europa]] – og Trediveårskrigen. Begge sider søgte efter forbundsfæller i konflikten – også ud over de trosmæssige: det katolske Frankrig støttede det protestantiske Holland, som siden [[1568]] førte en uafhængighedskrig mod den spanske gren af habsburgerne, hvis overhoved var den tysk-romerske kejser. Efter næsten 40 års krig indgik Spanien og Holland i [[1609]] en våbenstilstand som skulle gælde i 12 år.
Historie